নিয়মরক্ষার ম্যাচে ভারতীয় বোলারদের দাপট দেখল অস্ট্রেলিয়া!

ওয়েব ডেস্ক : শনিবার সিডনিতে ভারত (India) ও অস্ট্রেলিয়ার (Australia) মধ্যে চলছে শেষ একদিনের ম্যাচ। নিয়মরক্ষার এই ম্যাচে ভারতীয় বোলারদের দাপট দেখল অস্ট্রেলিয়া। তার জেরে ৪৬.১ ওভারে মাত্র ২৩৬ রানে থেমে গেল অজিদের ইনিংস। এদিন ৪টি গুরুত্বপূর্ণ উইকেট নিয়েছেন হর্ষিত রানা।

এদিন টসে জিতে প্রথমে ব্যাটিংয়ের সিদ্ধান্ত নিয়েছিলেন অজি অধিনায়ক মিচেল মার্শ (Mitchell Marsh)। শুরুটা ভালো করলেও, ৬১ রানের পর থেকে ধস নামতে থাকে অস্ট্রেলিয়ার ব্যাটিং অর্ডারে। এক এক করে উইকেট হারাতে থাকে অজিরা। এদিন ম্যাট রেনশ ছাড়া আর কেউ ৫০-এর গণ্ডি পার করতে পারেননি। পাশপাশি এদিন অধিনায়ক মিচেল মার্শ করেছেন ৪১ রান। ম্যাথিউ শর্টস করেছেন ৩০ রান। এই তিন জন ছাড়া আর কোনও ব্যাটসম্যান ৩০-এর গণ্ডিও পার করতে পারেননি। অন্যদিকে বাকি দুটো ম্যাচ হারলেও, আজকের ম্যাচে ভারতীয় বোলারদের দাপট দেখেছেন ট্রাভিস হেডরা।

আরও খবর : টেবিল টেনিসে চূড়ান্ত সাফল্য! ওয়ার্ল্ড র‍্যাঙ্কিংয়ের শীর্ষে বাংলার ২ মেয়ে

এদিন সব থেকে বেশি উইেকেট নিয়েছেন হর্ষিত রানা (Harshit Rana)। তিনি ৮.৪ ওভারে ৩৯ রান দিয়ে নিয়েছেন ৪ উইকেট। তার পরেই ৪৪ রান দিয়ে ২ উইকেট নিয়েছেন ওয়াশিংটন সুন্দর। এছাড়া, মহম্মদ সিরাজ, প্রসিদ্ধ কৃষ্ণ, কূলদীপ যাদব, অক্ষর প্যাটেল ১টি করে উইকেট নিয়েছেন। বোলিংয়ের পাশাপাশি আজ ভালো ফিল্ডিং করেন ভারতীয় ক্রিকেটাররা।

এখন ভারতের সামনে এখন লক্ষ্য ৩৩৭ রান। এই ম্যাচ ভারত যদি জিতে নেয় তাহলে হোয়াইট ওয়াশের হাত থেকে রক্ষা পাবে টিম ইন্ডিয়া (Team India)। অন্যদিকে অস্ট্রেলিয়া চাইবে এই ম্যাচ জিতে ভারতকে ৩-০ ব্যাবধানে হারিয়ে সিরিজ জয় নিশ্চিত করা। অন্যদিকে আজ ভারতীয় ব্যাটাররা কেমন পারফরম্যান্স করেন সে দিকেই নজর থাকবে সকলের। অন্যদিকে গত দুই ম্যাচে শূন্য রানে আউট হয়েছেন বিরাট কোহলি। ফলে তিনি আজ কেমন ব্যাটিং করেন, তার দিকেও নজর থাকবে।